ΓΡΑΠΤΗ ΕΡΩΤΗΣΗ E-2828/01

υποβολή: Fernando Fernndez Martn (PPE-DE) προς την Επιτροπή

(11 Οκτωβρίου 2001)

Θέμα: Ανάπτυξη των εθνικών εμπορικών επιμελητηρίων και της γενικής γραμματείας των εμπορικών επιμελητηρίων των χωρών ΑΚΕ

Τα θεσμικά όργανα της Κοινότητας και των χωρών ΑΚΕ, καθώς και οι νέοι προσανατολισμοί που θεσπίζει η Συμφωνία του Κοτόνου εμμένουν επί της ανάγκης να ενισχυθεί η κοινωνία των πολιτών στις χώρες ΑΚΕ. Τα εμπορικά και βιομηχανικά επιμελητήρια και άλλοι οικονομικοί παράγοντες των χωρών ΑΚΕ αποτελούν ουσιαστικό στοιχείο για την επίτευξη του στόχου αυτού, όπως τονίστηκε σε διάφορες ευκαιρίες, μεταξύ των οποίων πρέπει να αναφερθούν τα ψηφίσματα του Συμβουλίου Υπουργών ΑΚΕ του Montego Bay (Τζαμάικα) και του Suva (Φίτζι), καθώς και τα σχέδια ψηφίσματος που ενέκρινε στις Βρυξέλλες το 1997 η Συνέλευση Ίσης Εκπροσώπησης. Όμως, η δραστηριότητες των εθνικών εμπορικών και βιομηχανικών επιμελητηρίων δεν μπόρεσαν να προωθήσουν και αναπτύξουν τις δραστηριότητες της γενικής γραμματείας των εμπορικών επιμελητηρίων, όπως ζητούσαν, μεταξύ άλλων, τα προαναφερθέντα ψηφίσματα με στόχο την ενίσχυση της δραστηριότητας του ιδιωτικού τομέα.

Ποια σχέδια της Επιτροπής αποσκοπούν στη βελτίωση και ένταση των δραστηριοτήτων των θεσμών αυτών, ως ουσιαστικό στοιχείο για την ανάπτυξη του ιδιωτικού τομέα, όπως θεσπίζεται στη Συμφωνία του Κοτόνου, και ποια μέσα σκοπεύει να προορίσει για την επίτευξή του στόχου αυτού·

Απάντηση του κ. Nielson εξ ονόματος της Επιτροπής

(6 Δεκεμβρίου 2001)

Στο πλαίσιο των μέτρων που αποσκοπούν στην ενίσχυση των ικανοτήτων των μη κρατικών φορέων εν γένει και του ιδιωτικού τομέα ειδικότερα, και όπως προβλέπεται στη συμφωνία του Κοτονού, η Επιτροπή αναγνωρίζει τον καθοριστικό ρόλο που παίζουν τα εθνικά εμπορικά επιμελητήρια των χωρών της Αφρικής, της Καραϊβικής και του Ειρηνικού (ΑΚΕ).

Τα εν λόγω επιμελητήρια μπορούν ναποστηρίζονται από το χρηματοδοτικό μέσο European Business Advisory Services (ευρωπαϊκές συμβουλευτικέςπηρεσίες προς τις επιχειρήσεις) ή EBAS. Πράγματι, στο πλαίσιο των δραστηριοτήτων του για την ενίσχυση των ικανοτήτων των ενδιάμεσων φορέων του ιδιωτικού φορέα, το EBAS έχει ήδη δεχτεί να χρηματοδοτήσει 10 εμπορικά επιμελητήρια σε 6 διαφορετικές χώρες ΑΚΕ: την Ακτή του Ελεφαντοστού, την Αιθιοπία, τη Μποτσουάνα, τις Μπαχάμες, τη Ζιμπάμπουε και τη Δομινικανή Δημοκρατία. Το συνολικό διαθέσιμο ποσό του EBAS για τα εν λόγω επιμελητήρια ανέρχεται σε 343 000 ευρώ, για παρεμβάσεις που αφορούν ποσά τα οποία κυμαίνονται μεταξύ 5 000 και 100 000 ευρώ. Οι τομείς παρέμβασης ποικίλλουν σε σημαντικό βαθμό: μελέτη για τον αντίκτυπο της απελευθέρωσης των συναλλαγών στην τοπική οικονομία (Μπαχάμες), προετοιμασία ενός οδηγού των επιχειρήσεων (Δομινικανή Δημοκρατία και Μπουρκίνα Φάσο), μελέτη σκοπιμότητας για τη δημιουργία εκθεσιακού κέντρου (Μποτσουάνα), προκαταρκτικός λογιστικός έλεγχος για την επιλογή επιχειρήσεων που ενδιαφέρονται να συμμετάσχουν σε εμποροπανήγυρη (Ζιμπάμπουε), διοργάνωση σεμιναρίων κατάρτισης για τις επιχειρήσεις που συνεργάζονται σε διάφορους τομείς (Ακτή Ελεφαντοστού),ποστήριξη του διαλόγου μεταξύ δημόσιου και ιδιωτικού τομέα (Μποτσουάνα), αναβάθμιση του συστήματος διαχείρισης (Αιθιοπία) και δημιουργία ενός ιστοτόπου (Μπουρκίνα Φάσο).

Στο μέλλον, ένα άλλο χρηματοδοτικό μέσο, το Proinvest, που διευθύνεται από το Κέντρο Ανάπτυξης των Επιχειρήσεων (CDE), θα μπορεί επίσης να χρησιμοποιηθεί για την αξιολόγηση των αιτήσεων τεχνικής βοήθειας που πρόκειται ναποβληθούν από ενδιάμεσους φορείς του ιδιωτικού τομέα.